L'arboricultura ła ze na disiplina tècnego-sientìfega che ła se òcupa de ła cultivasion de łe àlbare par fini produtivi o ornamentałi. Inte el partegołar ła łaora so ła sełesion, inpiantajon e zestion de łe àlbare, e del stùdio, dal liveło mołecołare a ła pianta intiera, de come che łe crese e łe responde a łe pràteghe cultive a łe cuałe łe ze sotoponeste e a l'anbiente inte el cuało łe ze drio vìvar. L'arboricultura ła se destìngue in: arboricultura da legno, la se ocupea de łe piantajon de spece arbòree par ła produsion de legno. arboricultura da fruto, ła se ocupea de ła cultivasion de łe piante da fruto. arboricultura orbana o ornamentałe, inte el lenguajo comun, ła se ocupea de ła cultivasion e ła cura de łe àlbare paribon o ornamentałi. arboricultura urbana , inte ła definision de Harris et al. , ła se rifarise primariamente a l'inpianto e a ła cura de łe àlbare e ła ze na disiplina che ła fa rifarimento al grando setor de ła “horticulture” inte l'acesion ingleza del tèrmino che no ła corisponde al nostran "orticultura", ma el ciapa un signifegar pì grando e rełativo a ła siensa e a ła tecnołozia coinvolzeste inte ła cultivasion intensia de piante par dòparo oman e, de consevensa, no limità solché a łe spece ortive. La selvicultura orbana , invese, ła ze na spesałizasion drento de łe siense forestałi che ła ciapa ła zestion de łe àlbare naduralmente prezenti o piantai inte łe àree orbane co tècneghe forestałi.